MINDEN CSÜTÖRTÖKÖN A DÉLKELET LEGJOBB AUKCIÓSHÁZA
2023. MÁRCIUS 16. KÉT ÉVVEL A GYILKOSSÁGOK UTÁN
Itt vannak a híradósok.
Most árverezik el Alex Murdaugh cuccait.
Itt vagyunk. Itt vannak a teknőslámpák.
És Maggie néhány edénye.
Huszonöt? Ez megér huszonötöt! Huszonöt! Huszonötöt megér. És harminc!
Több száz tárgyat árvereznek el a Liberty Auction House-ban csütörtökön.
A tulajdonosok szerint minden eddiginél nagyobb az érdeklődés.
Úgy 700-an regisztráltak, hogy licitálhassanak a Murdaugh család
mára hírhedtté vált moselle-i házának tárgyaira.
Egy különleges dekorációs elem
sokaknak megtetszett.
Itt vagyok a teknőslámpáknál.
Ezt nem hagyhattuk ott.
Láttam, hogy az aukción
Maggie teknőspáncéljait is eladták.
Ezeket gyűjtötte és felrakta a falra.
Maggie nagyon értett a lakberendezéshez. Nagyon otthonos volt a házuk,
és minden apró részlet tökéletesen a helyén volt.
Nagyon tudatos volt ebben.
Fájt látni, hogy mindent eladtak.
Hát, itt van. Maggie Murdaugh biciklije
és Alex kezeslábasa.
Az árverés előtti napon beengedtek,
hogy szétnézzek a tárgyak között.
Az egyik leghátborzongatóbb dolog, amit megvettem, az egy porszívójuk.
A porszívó úgy 50 dollárba került.
De most jön a félelmetes rész!
A porzsákja nagyon tele van.
Nagy a kísértés, hogy kinyissam, de még nem néztem bele.
Az árverésen a kikiáltó megmutatta a fényképezőgép táskáját.
Elkezdtem licitálni, és végig feltartottam a kártyámat.
Csak a legvégén tudtam meg,
hogy a 704-es nyerte a fényképezőgépet.
Csak később vettem ki
a memóriakártyát a gépükből,
és tényleg rajta voltak a képek.
Nyaralásokról és otthoni partikról.
A legtöbb kép boldogabb időkben készült.
Nehéz elképzelni,
hogy egy családapa ilyen brutális módon megölje a feleségét és a fiát.
Őszintén szólva én is nehezen hittem el.
Főleg, miután láttam a képeket.
KETTŐS GYILKOSSÁG DÉL-KAROLINÁBAN
2021. JÚNIUS 8. A GYILKOSSÁGOK UTÁNI NAP
PULYKÁHOZ VALÓ SÖRÉTES LŐSZER
Nem.
Ez nem ugyanaz.
- Ez volt betöltve. - Ez van benne, igen.
Találtam…
300-asat is egy másik dobozban.
Kokaint meg ilyeneket nem láttam.
Nem drogot keresünk. Ez gyilkossági ügy.
Ez az.
Igen, 300-as. Ja.
Alex felhívott reggel 06.00, 06.30 körül.
Zaklatottnak hangzott.
„B, elmentek.”
Mondom, elmentek? Ezt meg hogy érted?
„Meghaltak, B.”
Mondom, mi van? „Maggie és Paul meghaltak.”
Sokkot kaptam.
Megkérdezte, ott vagyok-e még.
Mondtam, hogy igen.
„Valószínűleg sokan fognak jönni a házba.
Megtennéd, hogy rendet raksz és kitakarítasz?”
Mondom, persze, szóljon, ha valamit pakoljak el.
Ekkor át kellett mennem munkahelyi üzemmódba, és tenni a dolgomat.
Megkért, hogy rakjak rendet, mert sokan fognak jönni,
Maggie anyja, testvére és apja is.
Úgyhogy rendet akartam rakni,
ahogy Maggie is mindig megkért, ha látogatóba jöttek.
Alex azt mondta, ne a kennelek felől menjek be, hanem a másik oldalról,
mert ott a rendőrség ügynökei dolgoznak.
Amikor megérkeztem, még helyszíneltek.
Senki sem szólt hozzám. Senki sem szólt oda, hogy mit keresek itt.
Nem néztem semerre.
Kiszálltam a kocsiból, odamentem a bejárathoz,
ajtót nyitottam, és bementem.
Megfordultam, és a konyha felé sétáltam.
Feltűnt, hogy hol vannak az edények, mert nem a mosogatóban voltak.
Kinyitottam a hűtőt,
és ott volt az összes edény lefedve.
Mondom, ez fura. Ez nem szokásuk.
Átmentem a konyhán,
és balra fordultam. Megpillantottam Maggie pizsamáját
az ajtóban, szépen kiterítve.
- Ez szokatlan dolog volt? - Nagyon szokatlan.
Sosem rakta volna ki a ruháját a földre,
pláne nem az ajtóba.
Alex komolyan a rendetlenségen aggódott?
Fura volt, hogy áthívta takarítani. Mintha a nyomokat akarta volna eltüntetni.
Másnap reggel indult a szabad rablás. Tele volt emberekkel a helyszín.
John Marvin, Alex legfiatalabb öccse is ott volt.
Hogy van, uram?
Amíg az ügynökök a házkutatást végezték, önök is ott voltak?
Igen. Nem tudom, meddig voltam ott.
Bejöttek, és váltottunk pár szót a játékteremben.
Valaki fegyverteremnek hívta.
Elmondták, hogy be kell jönniük házkutatást végezni.
Pault és Maggie-t haza fogják hozni.
Mivel ketten vannak, ezért kicsit tovább tart a folyamat.
De visszahozzák őket.
Ön meddig volt a helyszín közelében?
- Emlékszik? - Elég sokáig.
Milyen állapotban volt Alex?
Össze volt törve. Szörnyen volt.
Ahogy mindenki. Páran ott voltunk,
de csak ölelgettük egymást, meg sírtunk. Nem tudom, beszéltünk-e egyáltalán.
Kiment végül a kennelekhez?
Igen.
Látnom kellett, mi történt, hogy feldolgozhassam.
Azt szeretném tisztázni, hogy nem tudtam, kimehetek-e,
mivel ott történt a bűncselekmény.
Megkerestem egy barátomat a hatóságoknál.
Azt hiszem, Michael Paul mondta, hogy jogom van odamenni.
- Fel volt takarítva? - Nem, Jim, nem volt.
A durva, véres helyszíneknél
az állam átvállalja a takarítási költségek nagy részét.
Ezt felajánlották a családnak is, de nem éltek vele.
Láttam vért, agydarabokat, koponyadarabokat.
Nem is tudtam, mit látok. Rémes volt.
És valamiért úgy éreztem…
Úgy éreztem, meg kell tennem Paulért, hogy összetakaríttatom.
Úgy éreztem, ez így helyes.
Tartozom neki ennyivel.
Szerény véleményem szerint
a független szakértőnek az a feladata, hogy legjobb belátása szerint
elmondja az igazságot,
és érthetően bemutassa a bizonyítékokat az esküdtszéknek.
Nem kell a varázslatos ujjlenyomatgép,
sem a varázslatos lábnyomgép.
Elég egy jó fényképezőgép,
egy mérőeszköz és a megfelelő dokumentáció.
A bizonyítékok mindig a jó irányba mutatnak.
A kérdés az, hogy helyes következtetéseket vonnak-e le belőlük.
Ez az ügy jó példa erre.
Ahogy haladt az ügy, megismertük a védelem elméletét.
Két gyilkos fegyver volt. Bizonyítani akarták,
hogy Alex Murdaugh nem lehet az egyedüli tettes.
Két elkövetőnek kellett lennie.
Frusztráló volt.
Megkerestem Kenny Kinsey-t, hogy ez bizonyítható-e egyáltalán.
Elmentem a helyszínre.
A vallomások igazságtartalmát vizsgáltam.
Milyen sorrendben kapta Paul a lövéseket?
Hol állt a gyilkos?
A főügyész ezekre a kérdésekre keresett választ.
A földön talált kétféle hüvely miatt
tudták, hogy két fegyvert használtak.
Több módon is értelmezhető a dolog, de szerintem egy elkövető volt.
Ha két elkövető lett volna, akkor ennél jóval hatékonyabban csinálták volna.
Az újrajátszások a bizonyítható dolgokat mutatják be.
Így kellett történnie, mert a bizonyítékok erre mutatnak.
Ezt nem én készítettem, de láttam hasonló animációkat.
Ez eléggé pontos.
Szerintem Paul volt az első áldozat.
Egy erős, edzett fiatalemberről van szó.
Őszintén szólva
ha nem ő az első, szerintem védekezett volna.
Nem hagyta volna, hogy az anyját bántsák.
Megpróbálta volna megvédeni.
Az etetőhelyiség közepe táján állt.
Először egy lövést kapott.
Aztán elindult kifelé az ajtón.
Aki rálőtt a sörétessel,
az biztosan meglepődött, hogy Paul még áll.
Egy lehetősége maradt.
Rálőni a sörétesben lévő második lőszerrel is, hogy megölje.
Pault a második lövés ölte meg.
A felsőtestén találta, ahogy kilépett az ajtón.
A második áldozat Maggie Murdaugh volt.
Nem ugyanazzal a fegyverrel ölték meg, mint Pault.
Őt 300 Blackout lőszert használó puskával lőtték le.
Maggie a test elhelyezkedése alapján
az etetőhelyiségbe tartott.
Találkozott a tettessel.
Nem tudjuk, melyik lövések találták el,
de három nem halálos lövés érte
a bal combján és a hasán.
Ezektől térdre esett.
Az első halálos lövést ezután kapta.
Ettől összeesett a földön.
Többé nem mozdult.
Ezután a gyilkos átment mögé.
Bár már halott volt,
még egy lövést adott le a feje tetejére.
A Murdaugh családnak sok fegyvere volt,
köztük több sörétese is.
És több 300 Blackout lőszert használó puskája is.
Szerintem a gyilkos a két fegyverrel azt a látszatot akarta a kelteni,
hogy nem lehetett ő az elkövető.
„Nem lehettem én, hiszen két tettes volt.”
Alex, hogy érzi ma magát?
A per során a védelem meg akarta mutatni az esküdtszéknek,
hogy a Murdaugh család Alex mellett áll.
Úgyhogy tanúnak hívták Alex életben maradt fiát,
Buster Murdagh-ot.
Buster, beszéljünk a június 7-ét megelőző hétvégékről!
Lejátszanák a védelem 61-es bizonyítékát?
Boldog szülinapot !
2021. MÁJUS 27. ALEX SZÜLETÉSNAPJA
Boldog szülinapot, Alex !
Boldog szülinapot !
- Köszönöm szépen! - Éljen!
Egy átlagos emlékezés napi hétvége volt Edistóban a családoddal és a barátaiddal?
Így van.
Ez nem igaz.
Akkoriban sok minden történt.
A gyilkosságok előtti hétvégén
beszéltem Maggie-vel.
Azt mondta, Paul megint bajba keveredett. Mondom, hogyhogy?
Egy hajón iszogatott a barátaival.
Felhívták Alexet.
Maggie szerint azt mondta, ő majd elintézi a dolgot.
A rendőrség megállította.
Tele volt a hajó emberekkel. Mind ittak,
és a hűtő tele volt alkohollal. Hajózni akartak.
Ott tartották, és elkobozták az alkoholt.
Az ember azt hinné, hogy aki hamarosan bíróság elé áll,
és börtönt kaphat a két évvel azelőtti hajóbalesetért, amiben valaki meghalt,
az nem fog újra egy hajón bulizni.
Talán ez is nyomást gyakorolt Alexre?
Hogy nincs hatása Paulra?
Ez csak növelte a stresszt Alex életében.
2021. JÚNIUS 10. HÁROM NAPPAL A GYILKOSSÁGOK UTÁN
Jól van, uram.
Amikor a legutóbb beszéltünk,
csak röviden tudott beszámolni a történtekről.
- Igen. - Nyilván megviselte.
Semmi probléma. Ez a dolga. Kérdezzen nyugodtan!
Szeretném, ha…
Kezdjük a hétfő reggellel!
Elmesélné a napját?
Hétfő reggel
munkába mentem.
Kicsit korábban eljöttem, mert Paul fiam hazajött.
Másnap napraforgót akartunk ültetni.
Autóval mentünk erre-arra a birtokon, és beszélgettünk.
Vaddisznót kerestünk.
Célba is lőttünk egy kicsit.
Szerintem Paul kétszer lőtt, én meg egyszer.
Jobb, mint volt.
Több mint egy óra volt.
Anya még nem volt otthon. Orvoshoz ment.
Aztán mind a házban voltunk.
Maggie is hazaért.
Egy darabig együtt voltunk.
Maggie és Paul kimentek a kennelekhez.
Általában autóval mentek.
Egy kis golfkocsival szoktak menni. De nagyon gyakran sétáltak is.
Én a házban maradtam.
Tévét néztem.
El is aludtam a kanapén.
Amint felébredtem, szinte azonnal hívtam Maggie-t,
hogy megyek anyukámhoz.
Olyan 09.06 körül írtam neki.
Nem vette fel a telefont.
Elindultam anyukámhoz.
ALEX SZÜLEINEK OTTHONA
22 KILOMÉTER
Ránéztem anyára,
és pár percet beszéltem Shellyvel.
Elindultam anyától.
HÍVJ VISSZA, KICSIM!
Útközben felhívtam pár embert.
Visszahívtam John öcsémet.
Busterrel is beszéltem.
Hazamentem.
Odaértem a házhoz.
Senki sem volt ott.
Beszálltam a kocsiba. Hátramentem a kennelekhez.
Megláttam Maggie-t és Pault a földön. Tudtam…
Tudtam, hogy baj van. Hívtam a segélyhívót.
A kihallgatás idején
Alex és a család John Marvin birtokán voltak.
Ha jól értem, Randolphot kiengedték a kórházból, és elment Alexhez,
hogy bátorítsa, és megnézze, hogy van.
Randolph nagyon gyenge volt,
és érthető okokból nagyon szomorú is.
A kihallgatások alatt Randolph hazament,
és még aznap meghalt.
Ez nem csak Alexet, de a testvéreit is összetörte.
Néhány nap alatt annyi családtagot veszítettek!
Mindhármukat, Randolphot, Maggie-t és Pault is egy hétvégén temették el.
Még mindig a Bibliámban tartom a nekrológját.
Maggie-vel egyszer beszélgettünk.
Viccelődtünk.
Maggie azt mondta, ha megöregszünk, ő majd énekel a temetésemen.
Azt feleltem, hogy akkor én is az övén.
Aki előbb meghal, annak énekel a másik. Majd öregkorunkban.
Még van időnk megtanulni a dalt.
„Az Úr irgalma végtelen”-t kérte.
Ebben maradtunk.
A halála estéjén még nem tudtam, hogy meghalt.
Emlékszem, vacsorát főztem, és összepakoltam magam után.
És eszembe jutott Paul.
Hogy mennyire örülne, ha látná, hogy alakult az életem.
Másnap reggel ébredés után anya hívott, hogy Paul meghalt.
EGY ANGYALT HÍVTAM A BÁLBA
Őrültségnek hangzik,
de úgy érzem, meglátogatott,
ahogy elhagyta ezt a világot.
A temetések után, június végén, júliusban, augusztus elején kiadtak egy közleményt,
hogy a lakosságot nem fenyegeti veszély. És ennyi.
Nem közöltek részleteket Maggie és Paul haláláról,
sem a lehetséges gyanúsítottakról. Hallgattak.
A nyomozás során
próbáltuk igazolni Alex vallomását.
Azt mondta, aznap este Almedába ment az anyjához.
Állítása szerint egyvalakivel beszélt,
az anyja ápolójával, Shellyvel. Megkerestük.
Ügyvédként bárkit kötelezhetünk tanúvallomásra.
Szeretnénk, hogy az emberek kiálljanak, és elmondják a történetüket,
mert tartoznak ennyivel az igazságnak.
Akkor tudunk igazságot szolgáltatni, ha az emberek elég bátrak hozzá,
hogy megosszák a történetüket.
Ez az eset az országos és nemzetközi hírekbe is bekerült.
Anyukám mondta: „Akkor is mondj igazat, ha fáj!”
Hálás vagyok, hogy a gyerekeim, a fiam és a lányaim támogattak.
A gyerekeimre mindig számíthatok.
LIBBY MURDAUGH ÁPOLÓJA
Dél-Karolina állam Michelle Smitht szólítja tanúnak.
Megváltozott az életet, amikor odaálltam.
Megtanultam, mit jelent az őszinteség.
Hölgyem, kérem, mondja el, mi történt június 7. estéjén!
Június 7-én estére dolgozni mentem Libby nénihez.
Egy átlagos este volt.
Úgy 21.30-kor Alex felhívott.
„Shelly, itt vagyok.” Mondtam, jól van.
Hátul beengedtem.
Rá akart nézni az anyjára, és elmondani neki, hogy az apja kórházban van.
De Libby aludt.
Alex furcsán viselkedett, izgett-mozgott.
Nézte velem egy kicsit a tévét a kanapén. Azt mondta, lassan mennie kell.
És elment.
Másnap, a gyilkosságok után Alex eljött beszélni velem.
2021. JÚNIUS 8. A GYILKOSSÁGOK UTÁNI NAP
Azt mondta, ha megkérdezik, járt-e itt,
mondjam, hogy 30-40 percig itt volt.
De ez nem igaz. Csak 20 percig volt ott.
Mit mondott, mennyi ideig volt a háznál aznap éjjel?
Azt mondta, 30-40 percig.
Úgy éreztem, a teremben mindenki Shellynek szurkol.
Látszott, milyen nehéz ott lennie.
Miért sír?
Mert ez egy rendes család, és szeretek nekik dolgozni.
Sajnálom, hogy ez történt.
Sajnáltam Shellyt. Látszott, hogy nehéz neki.
Szerintem félt vallomást tenni,
de tudta, hogy igazat kell mondania,
és meg is tette.
Nem hagyta, hogy Alex meggyőzze. Ragaszkodott az igazához.
A vallomása során kiderült,
hogy nagyon félt, és a családjával is beszélt róla,
hogy Alex Murdaugh mire kérte.
Ezért voltak ott.
A testvérem rendőr. Segítséget kértem tőle.
Azt mondta, nem lesz semmi gond. Mondjam el az igazat, ennyi a dolgom.
„Mondd az igazat! Légy őszinte!”
- Nem 30-40 percig volt ott, igaz? - Nem.
Hihetetlen volt.
Világossá vált, hogy Alex azért ment Almedába,
hogy legyen alibije.
Hazudott az ott töltött időről, hogy úgy tűnjön,
a gyilkosságok alatt nem volt otthon.
Csak én voltam elérhető számára Maggie és Paul halálának estéjén.
Ezért velem beszélt, tőlem akart alibit szerezni.
El sem hittem. Sokkoló volt.
Azt várta, melléállok, de nem vagyok hajlandó hazudni.
Paul és Maggie temetése után
Alex felhívott, hogy kérne egy szívességet.
Szeretné megkérdezni, hogy Michaellel, a férjemmel beköltöznénk-e Moselle-be.
Akkor ő az almedai házban lakott.
Azt hittük, ezzel segítünk neki.
Az első éjszaka elég ijesztő volt.
A moselle-i ház…
Aki még nem volt vaksötétben,
az ott megtudja, hogy az milyen.
Bár kiadták a tájékoztatást, hogy más nincs veszélyben,
nem tudtuk, nem akar-e valaki betörni, mert azt hiszik, üres a ház.
Még mindig le voltunk döbbenve
a gyilkosságokon, és hogy a jelek szerint nem történik semmi.
Mintha nem is keresnék a tettest.
Vajon Alexet és Bustert gyanúsítják?
De úgy tűnt, ők élik az életüket.
Láttam a Facebookon, hogy Edistóban vannak,
ott utazgatnak egész nyáron, meg kimentek a hajóversenyre is.
Élték az életüket.
Alex visszajött. Lebarnult és rengeteget fogyott.
Bement a walterborói rendőrőrsre,
hogy tájékoztassák az ügy alakulásáról, ahogy kérte.
Később azt mondták, tőle akartak információhoz jutni.
2021. AUGUSZTUS 11. KÉT HÓNAPPAL A GYILKOSSÁGOK UTÁN
Alex, köszönöm, hogy bejött ma.
- Szívesen segítek. - Értem.
Sok mindenről kell beszélnünk, Tudom, hogy sok kérdése van.
De mielőtt rátérnénk a kérdéseire…
A nyomozás két hónapja folyik.
Rengeteg munkánk van benne.
Tudom.
Van még pár tisztázandó kérdés, amiben segíthet nekem.
Próbálom összerakni az események sorrendjét.
Mikor ért haza Paul aznap este?
Én és Paul…
nagyjából egyidőben értünk haza.
Jobb, mint volt.
Van egy videó önről és róla, ami aznap este készült.
Ön bézs nadrágot és elegáns inget visel.
Valami fával játszik.
- Nem emlékszem ilyenre. - Értem.
A kérdésem: amikor este találkoztunk, ön már rövidnadrágot és pólót viselt.
Mikor öltözött át?
Nem tudom.
Talán…
- Vacsora előtt vagy után? - Nem, inkább…
Mikor készült a videó? Addigra nem öltöztem át?
Nincs rajta időbélyeg, Paul sokat videózott aznap.
De ránézésre alkonyatkor készülhetett.
Tehát olyan 19.30, 20.00 körül.
Gondolom akkor öltöztem át, mikor visszaértem a házba.
Nagyon érdekes, ahogy David Owen szembesíti a bizonyítékokkal.
„Igen, más volt önön, mint később este. Mikor zuhanyzott le? Mikor öltözött át?”
Alex nem emlékszik élete legfontosabb estéjére.
2021. augusztus 20-án Alex megkeresett.
„B, gyere be, beszélnünk kell.
Gyere, ülj le!” Én meg…
Eleve furcsa, hogy leültetett.
Ő sosem állt meg.
Nehéz volt vele beszélgetni, mert mindig csinált valamit.
Úgyhogy mikor erre kért, tényleg leültem.
Megkérdezem, mi a helyzet.
Azt kérdezte, emlékszem-e, mi volt rajta aznap.
Mármint Maggie és Paul halála napján.
Furának találtam a kérdést, bár emlékszem, mi volt rajta.
De inkább nem mondtam semmit.
De nem engedte el a témát. „Milyen ing? Mi volt rajtam?”
Azt mondta, rossz megérzése van.
Eddigre én elveszítettem a fonalat.
Nem tudtam, hogy videó is volt róla.
Azt hittem, a gyász beszél belőle.
De nem értettem, miért kérdezi ezt tőlem.
Furcsa érzés volt,
hogy újra és újra felhozta a témát.
- Van még pár kérdésem. - Rendben.
- Ön ölte meg Maggie-t? - Nem. A feleségemet?
- Igen. - Nem, David.
- Tudja, ki tette? - Nem, nem tudom.
- Ön ölte meg Pault? - Nem én öltem meg Pault.
- Tudja, ki tette? - Nem, uram, nem tudom.
Maga szerint én öltem meg Maggie-t?
Én csak a bizonyítékokat vizsgálom.
Ezt megértem.
- Maga szerint én öltem meg Pault? - Én csak a bizonyítékokat vizsgálom.
Jelenleg semmi sem mutat más elkövetőre.
Tehát gyanúsított vagyok?
Nem zártuk ki.
Pár nappal azután, hogy találkozott a rendőrségi vezetőkkel,
Alex élete elkezdett összeomlani.
Vallomásfelvétel konferenciahívásban Alex Murdaugh-val.
2021. szeptember 13.
Itt Jim.
Szia, Jim! Itt Ryan Kelly és Joe az állami rendőrségtől. Hogy vagy?
- Sziasztok! - Oké.
Az irodánkban vagyunk Alex-kel és Dickkel,
lerakom a telefont az asztalra Alex mellé.
- Rosszul voltam. - Ezt hogy érti?
Úgy éreztem, jobb lenne, ha nem léteznék.
Azt hittem, könnyebb lesz a családomnak,
ha meghalok.
- Úgy döntött, öngyilkos lesz? - Igen.
Felhívtam Curtis Eddie Smitht.
Ki az a Curtis Eddie Smith?
Eddie Smitht a negyedik Murdaugh-nak is hívták.
Ő intézte el, ha elintéznivalójuk volt.
Eddie Smithről azt pletykálták, ő Alex dílere.
Bűntársak a kábítószerrel visszaélésben, a csalásban, a csekkek beváltásában.
Talán a gyilkosságban is?
Lelőtt valakit a moselle-i birtokon?
A feliratot fordította: Lipták András